07/05/2021 | Administración LocalMunicipal
A Pobra do Caramiñal
Anuncio de aprobación de modificación de prezo público

EDICTO O Pleno do Concello, na sesión realizada no día 29 de abril de 2021, aprobou a modificación do prezo público pola asistencia a cursos de monitorado de tempo libre, aprobado na sesión plenaria que tivo lugar na data 26 de setembro de 2019, e publicado no BOP da Coruña n.º 204, do 25/10/2019. En consecuencia, procédese á publicación íntegra da súa regulación incluíndo as modificacións aprobadas, de acordo co previsto no artigo 45.1 da Lei 39/2015, do 1 de outubro, do procedemento administrativo común das administracións públicas e no artigo 70.2 da Lei 7/1985, do 2 de abril, reguladora das bases do réxime local. ACORDO REGULADOR DO PREZO PÚBLICO POLA ASISTENCIA A CURSOS DE MONITORADO DE TEMPO LIBRE ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real decreto lexislativo 2/2004, do 5 de marzo, polo cal se aproba o Texto refundido da Lei reguladora das facendas locais, este concello estabelece o prezo público pola asistencia a cursos de monitorado de tempo libre. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polas persoas usuarias que voluntariamente solicitaren a prestación dos servizos ou a realización de actividades definidas no artigo 1. ARTIGO 3.–OBRIGADAS/OS Ó PAGAMENTO. Están obrigadas ó pagamento do prezo público as persoas físicas ou xurídicas que solicitaren ou participaren nas actividades enumeradas no artigo 1. ARTIGO 4.–CONTÍA.1. O prezo público esixirase de acordo co seguinte cadro de tarifas: Tarifa xeral: 220 euros por alumna/o.2. Á tarifa xeral aplicaranse as seguintes bonificacións: a) Por realiza-lo período de prácticas do curso en actividades municipais: 50 €. b) Por estar inscrita/o como demandante de emprego no Servizo Público de Emprego: 50 €. c) Por estar realizando estudos en centros oficiais para a obtención dunha titulación oficial: 50 €. d) Por ter recoñecido un grao de discapacidade igual ou superior ó 33% polos órganos competentes da comunidade autónoma correspondente: 50 €. e) Por ser unha persoa en risco de exclusión social segundo o informe dos Servizos Sociais municipais: 50 €. ARTIGO 5.–OBRIGA DE PAGAMENTO E PRAZOS DE PAGAMENTO.1. A obriga do pagamento xurdirá con carácter xeral cando se solicite a reserva de praza na actividade ou, se non, cando se inicie a prestación dos servizos correspondentes. Non obstante, cando por causas non imputábeis á persoa demandante do servizo este non se prestar, procederase á devolución do importe efectivamente aboado.2. O prezo público aboarase en réxime de autoliquidación e depósito previo, que deberá ser aboado cando se realice a solicitude do servizo. En todo o caso, non se iniciará a súa prestación se non se realizou o depósito previo. ARTIGO 6.–PROCEDEMENTO DE PREMA. As débedas polo impagamento dos prezos recollidos no artigo 4 esixiranse polo procedemento de constrinximento de acordo co disposto nos artigos 10.1 e 46.3 do Real decreto lexislativo 2/2004, do 5 de marzo, polo cal se aproba o Texto refundido da Lei reguladora das facendas locais. DISPOSICIÓN DERRADEIRA O presente acordo entrará en vigor no día seguinte ó da publicación no Boletín Oficial da Provincia.” O cal se fai público para o xeral coñecemento, advertíndose de que o dito acordo pon fin á vía administrativa e de que se poderá interpor contra el, con carácter previo e potestativo, un recurso de reposición, ante o propio Pleno, no prazo dun mes, que se contará a partir do día seguinte ó da publicación deste anuncio no Boletín Oficial da Provincia da Coruña ou, alternativamente, un recurso contencioso-administrativo ante o Xulgado do Contencioso-Administrativo, no prazo de dous meses dende a mesma data. Todo iso en virtude do disposto nos artigos 52 da Lei 7/1985, do 2 de abril, reguladora das bases do réxime local; 123 e 124 da Lei 39/2015, do 1 de outubro, do procedemento administrativo común das administracións públicas; e nos artigos 8 e 46.1 da Lei 29/1998, do 13 de xullo, reguladora da xurisdición contencioso-administrativa. No caso de interpor un recurso de reposición, non se poderá interpor un recurso contencioso-administrativo ata a resolución expresa daquel ou a súa inadmisión presunta ou rexeitamento presunto (artigo 123.2 da Lei 39/2015, do 1 de outubro). A Pobra do Caramiñal, 3 de maio de 2021. O alcalde José Luis Piñeiro García